Ermentiers-Kapelle

Ermentiers-Kapelle ofte Armentiers-Kapelle (Frans: La Chapelle-d'Armentières) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Ermentiers, Opline, Permeke, Ennetières-en-Weppes, Bois-Grenier en Erkegem an de Leie. In't midd'n van de gemêente ligt et center (Le Bourg) me derround nog twêe gehuchtn: in't zuudôostn, ip de schreve me Permeke ligt Wez-Macquart en in't nôordwestn, vlakke teegn 't stad Armentiers ligt de wyk La Choque.

Beziensweirdigeedn
 De Sent-Voastkerke in't center
 D'Ounbevlekte-Ountvangeniskerke in Wez-Macquart
 D'Ouze-Lieve-Vrouwe-van-Lourdeskerke in La Choque
 Teffrente militaire begroafplekkn uut den Êestn Weireldoorloge, me da in dien tyd de frountlinie vlakke langsn de gemêente liep:
 Chapelle-d'Armentieres New Military Cemetery
 Chapelle-d'Armentieres Old Military Cemetery
 Desplanque Farm Cemetery
 Ration Farm Military Cemetery
 X Farm Cemetery
 Ip de gemêentelyk kerkof liggn der ôok mêer of 60 Britse ôorlogsgroavn


Categorie:Gemêente in arroundissement Rysel
Categorie:Plekke in Frans-Vloandern